**ПОЗИВ ЗА ПОДНОШЕЊЕ ПОНУДА**

На основу чланова 55, 57 и 60 Закона о јавним набавкама ("Сл. гласник РС" број 124/2012), Наручилац **Спортско удружење Атлетски савез Србије** упућује позив понуђачима да поднесу писмене понуде, у складу са условима утврђеним овим позивом и конкурсном документацијом.

**1. ПОДАЦИ О НАРУЧИОЦУ**

**Наручилац:** Атлетски савез Србије

**Адреса:** Страхињића Бана 73а, Београд

**Интернет страница**: [www.ass.org.rs](http://www.ass.org.rs)

**Врста Наручиоца:** Удружење грађана

**Мат. број**: 07054840

**ПИБ**: 100147423

**2. ПРЕДМЕТ ЈАВНЕ НАБАВКЕ**

## Врста поступка: Отворени поступак

**Број јавне набавке:** ЈНОП 6/2014

## Предмет јавне набавке: Добра – спортска опрема

**Назив и ознака из општег речника набавке: (опрема за спортове на спортским игралиштима и теренима) ОРН 37450000**

Предмет јавне набавке биће ближе одређен спецификацијом која је саставни део конкурсне документације.

**3. КРИТЕРИЈУМ ЗА ДОДЕЛУ УГОВОРА**

Критеријум за доделу уговора је најнижа понуђена цена, уколико су испуњени сви услови наведени у конкурсној документацији.

**4. УСЛОВИ ПРОПИСАНИ ЧЛ 75. и 76. ЗЈН КОЈЕ ПОНУЂАЧ МОРА ДА ИСПУНИ**

Право на учешће у поступку јавне набавке има понуђач ако испуњава услове из члана 75. ЗЈН:

**1.**   да је понуђач регистрован код надлежног органа, односно уписан у одговарајући регистар;

**2**.  да понуђач (привредно друштво) и његов законски заступник ( односно законски заступници привредног друштва уколико их има више) нису осуђивани за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;

**3.**   да понуђачу није изречена мера забране обављања делатности, која је н аснази у време објављивања позива за подношење понуда;

**4.** да је понуђач измирио доспеле порезе и друге јавне дажбине у складу са прописима Републике Србије или стране државе када има седиште на њеној територији.

**Право на учешће у поступку јавне набавке има понуђач ако испуњава додатне услове из члана 76. ЗЈН, и то:**

1. да располаже финансијским капацитетом тј.да у периоду од 01.01.2013. године до 31.10.2014. године, није био неликвидан;
2. приложити писмо о намерама од произвођача сертификоване атлетске опреме – предмет купопродаје, са листе IAAF опреме. Понуђач може само од једног произвођача сертификоване опреме прибавити писмо о намерама. (понуђач мора понудити добра произвођача од кога је прибавио писмо о намерама);
3. приложити важеће сертификате IAAF опреме
4. приложити доказ о искључивом праву на дистрибуцију понуђене сертификоване опреме од издаваоца писма о намерама за последње три године (2011, 2012, 2013) за територију Републике Србије;
5. референце:

* у последње три године (2011, 2012. 2013) закључио уговоре о продаји спортске опреме у укупном износу минимум 5.000.000,00 динара:
* у последње три године (2011, 2012, 2013) успешно извршио, без примебди и у року, најмање 5 уговора о испоруци спортске опреме минималне вредности 200.000,00 динара без пдв, по уговору.

**5. ПРЕУЗИМАЊЕ КОНКУРСНЕ ДОКУМЕНТАЦИЈЕ**

Конкурсна документација се може преузети на Порталу јавних набавки, интернет адреса [www.portal.ujn.gov.rs](http://www.portal.ujn.gov.rs/) , сајту наручиоца: [www.ass.org.rs](http://www.ass.org.rs) и на сајту Службеног гласника РС.

**6. ПОДАЦИ О НАЗИВУ, АДРЕСИ И ИНТЕРНЕТ АДРЕСИ ДРЖАВНОГ ОРГАНА ИЛИ ОРГАНИЗАЦИЈЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ**

Понуђачи могу благовремено добити исправне податке о пореским обавезама, заштити животне средине, заштити при запошљавању и условима рада на следећим адресама:

* Пореске обавезе: Министарство финансија и привреде - Пореска управа, Саве Машковића 3-5, Београд; интернет адреса [www.poreskauprava.gov.rs](http://www.poreskauprava.gov.rs/)
* Заштита животне средине: Министарство енергетике, развоја и заштите животне средине, Немањина 22-26, Београд, интернет адреса [www.merz.gov.rs](http://www.merz.gov.rs/).;
* Заштита при запошљавању и условима рада: Министарство рада, запошљавања и социјалне политике, Немањина 22-26, Београд; интернет адреса [www.minrzs.gov.rs](http://www.minrzs.gov.rs/).

**7. НАЧИН ПОДНОШЕЊA ПОНУДE И РОК**

Понуђач подноси понуду у затвореној коверти, затворену на начин да се приликом отварања понуда може са сигурношћу утврдити да се први пут отвара, лично или путем поште.

Коверат са понудом мора имати ознаку „**Понуда за јавну набавку број ЈН ОП 6/2014 – НЕ ОТВАРАТИ**“. На полеђини коверте назначити назив понуђача, адресу, телефон и особу за контакт.

Уколико понуђач подноси понуду путем поште, мора да обезбеди да она стигне наручиоцу до назначеног термина.

**Понуде се подносе на адресу: Атлетски савез Србије, Страхињића Бана 73а, 11000 Београд.**

Рок за подношење понуде је 31 дана од дана објављивања позива за подношење понуда на Порталу јавних набавки, наручиоца и Службеног гласника РС до 14:00 часова последњег дана рока, без обзира на начин доставе. Рок за доставу понуда, почиње тећи наредног дана од дана објављивања позива.

**РОК ЗА ПОДНОШЕЊЕ ПОНУДЕ ЈЕ 12. 12. 2014. ГОДИНЕ ДО 14:00 ЧАСОВА.**

Неблаговременом ће се сматрати понуда понуђача, која није поднета Наручиоцу до назначеног рока.

По окончању поступка отварања понуда, комисија за јавне набавке Наручиоца, вратиће све неблаговремено поднете понуде понуђачима, неотворене и са назнаком да су поднете неблаговремено.

**8. МЕСТО, ВРЕМЕ И НАЧИН ОТВАРАЊА ПОНУДА**

Отварање понуда ће се обавити јавно, по истеку рока за подношење понуда, дана 12. 12. 2014. године са почетком у 14:15 часова, у просторијама Атлетског савеза Србије у Београду, Страхињића Бана 73а

Отварање понуда је јавно и може присуствовати свако заинтересовано лице.

**9. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

У поступку отварања понуда активно могу учествовати само овлашћени представници понуђача.

Представник понуђача дужан је да достави уредно оверено овлашћење за учествовање у отварању понуда.

**10. РОК ЗА ДОНОШЕЊЕ ОДЛУКЕ**

Одлука о додели уговора биће донета у року од 25 дана од дана отварања понуда.

У случајевима из чл. 109. ЗЈН, Наручилац ће донети одлуку о обустави поступка.

**11.** **ЛИЦЕ ЗА КОНТАКТ**

Додатне информације у вези са овим позивом могу се добити сваког радног дана од 10:00–14:00 часова на телефон 011/26 25 008 и e-mail: asj@eunet. rs

Особа за контакт је Драган Зарић